《野寺寓居即事二首》
唐代·姚鹄

南山色当户，初日半檐时。鹤去卧看远，僧来嫌起迟。

窗明云影断，庭晓树阴移。何处题新句，连溪密叶垂。

古寺更何有，当庭唯折幢。伴僧青藓榻，对雨白云窗。

暝色生前岭，离魂隔远江。沙洲半藜草，飞鹭白双双。

作者简介：姚鹄，字居云。蜀中（四川中部）人。诗人。姚鹄(hú)早年时期隐居蜀中，经常出入当时好士公卿之席幕。于会昌三年(843)经宰相李德裕的推荐，进士及第。咸通十一年(870)，姚鹄累官至江南东道台州刺史。姚鹄工诗善文，元代人辛文房谓姚鹄“吏材文价，俱不甚超。”《唐才子传》，然而故震亨却称赞其诗为“清泼而不可多得”《唐音癸签》。姚鹄留诗词共三十七首。